CELEX: 62019TN0160
Language: fi
Date: 2019-03-14 00:00:00
Title: asia T-160/19: Kanne 14.3.2019 — LTTE v. neuvosto

6.5.2019   
            
            
               FI
            
            
               Euroopan unionin virallinen lehti
            
            
               C 155/54
            
         
      Kanne 14.3.2019 — LTTE v. neuvosto
      (asia T-160/19)
      (2019/C 155/64)
      Oikeudenkäyntikieli: englanti
      
         Asianosaiset
      
      
         Kantaja: Tamil Eelamin vapautuksen tiikerit (LTTE) (Herning, Tanska) (edustajat: asianajajat A. van Eik ja T. Buruma)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta kumoamaan neuvoston päätöksen (YUTP) 2019/25 (1) sitä koskevilta osin.
      Toissijaisesti kantaja väittää, että tässä asiassa määrätään, että siihen sovelletaan lievempää toimenpidettä kuin jatkuvaa merkitsemistä terrorijärjestöjä koskevaan unionin luetteloon.
      Kantaja vaatii lisäksi, että neuvosto velvoitetaan korvaamaan oikeudenkäyntikulut korkoineen; kyseinen määrä määritetään myöhemmässä vaiheessa.
      
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kuuteen kanneperusteeseen.
      
                  1)
               
               
                  Ensimmäinen kanneperuste perustuu siihen, että riidanalainen päätös on pätemätön kantajaa koskevilta osin, koska kantajaa ei voida luonnehtia neuvoston yhteisen kannan 2001/931/YUTP (2) 1 artiklan 3 kohdassa määritellyksi terroristijärjestöksi.
               
            
                  2)
               
               
                  Toinen kanneperuste perustuu siihen, että riidanalainen päätös on pätemätön kantajaa koskevilta osin, koska toimivaltainen viranomainen ei ole tehnyt mitään päätöstä, kuten yhteisen kannan 2001/931/YUTP 1 artiklan 4 kohdassa edellytetään.
               
            
                  3)
               
               
                  Kolmas kanneperuste perustuu siihen, että riidanalainen päätös on pätemätön kantajaa koskevilta osin, koska neuvosto ei ole suorittanut mitään asianmukaista tarkistusta, kuten yhteisen kannan 2001/931/YUTP 1 artiklan 6 kohdassa edellytetään.
               
            
                  4)
               
               
                  Neljäs kanneperuste perustuu siihen, että riidanalainen päätös on pätemätön kantajaa koskevilta osin, koska se ei täytä oikeasuhteisuuden ja toissijaisuuden vaatimuksia.
               
            
                  5)
               
               
                  Viides kanneperuste perustuu siihen, että riidanalainen päätös on pätemätön kantajaa koskevilta osin, koska siinä ei noudateta velvollisuutta esittää perustelut SEUT 296 artiklan mukaisesti.
               
            
                  6)
               
               
                  Kuudes kanneperuste perustuu siihen, että riidanalainen päätös on pätemätön kantajaa koskevilta osin, koska siinä loukataan puolustautumisoikeuksia ja kantajan oikeutta saada tehokasta oikeussuojaa.
               
            
         (1)  Niitä henkilöitä, ryhmiä ja yhteisöjä koskevan luettelon muuttamisesta ja ajan tasalle saattamisesta, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, sekä päätöksen (YUTP) 2018/1084 kumoamisesta 8.1.2019 annettu neuvoston päätös (YUTP) 2019/25 (EUVL 2001, L 344, s. 93).
      
         (2)  Erityistoimenpiteiden toteuttamisesta terrorismin torjumiseksi 27.12.2001 annettu neuvoston yhteinen kanta (EUVL 2001, L 344, s. 93).